Makan a la Pinoy: Piña-Zucchini Carpaccio
Ni BRENDA S. DACPANO
www.nordis.net
Saanen a kasapulan a lutuen daytoy a pampaganas a mangan wenno appetizer, carpaccio iti Italian. Karne wenno lames ti kadawyan a maaramid nga appetizer ngem mabalin met a natnateng wenno kas daytoy kumbinasion ti prutas ken nateng.
Ramen:
1 piña, naluom
1 zucchini
50 gramo obas, blueberries wenno strawberries
1 tasa mint
2 kutsara extra virgin olive oil
asin ken paminta a pangtimpla
Panangisagana:
1. Ukisan ken bugguan ti piña. Ikkaten dagiti matana ken guduaen a paatiddog. Ikkaten ti natangken a pasetna iti tengga. Iwaen iti naiingpis.
2. Iw-iwaen met iti naingpis ti zucchini.
3. Gudduaen dagiti obas wenno berries.
4. Imurian dagiti bulong ti mint. Isina dagiti naganus/uggot a pangarkos ken bayuen iti almiris ti kaguddua ti bulbulong agingga napino wenno puree. Patedtedan ti olive oil ken timplaan iti sangapirit nga asin ken paminta.
5. Iplastar dagiti naiw-iwa a prutas ken nateng iti bandehado. Patedtedan ti mint-olive oil puree ken parabawan ti uggot ti mint.# nordis.net
scn_Latn sot_Latn kab_Latn ilo_Latn swe_Latn lij_Latn scn_Latn ilo_Latn hun_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn